SKRAĆENI ZAPISNIK

sa desete sjednice Nastavničkog vijeća održane dana 2.05.2023 u 12.30 sati.

Za sjednicu je predložen i prihvaćen sljedeći:

Dnevni red:

1. Osvrt na kvartalne sjednice
2. Završetak nastave za učenike završnih razreda
3. Primjena pravilnika o načinu praćenja i vrednovanja učenika
4. Status projekta RCKTU
5. Razno

Ad 1) Nakon uvodnog pozdrava ravnateljice Draženke Jurec i predstavljanja dvoje novih zaposlenika, pedagoginja je informirala Nastavničko vijeće o uspjehu učenika, izostancima i pedagoškim mjerama nakon 3. kvartalne sjednice održane prije proljetnih praznika učenika. Na kraju izlaganja pedagoginja je navela poduzete mjere u svrhu poboljšanja.

Ad 2) Ravnateljica je predstavila Nastavničkom vijeću plan za završetak nastave za učenike završnih razreda. Planirane aktivnosti će se održavati od 24. - 26. svibnja 2023 godine, a biti će dogovorene s učenicima na sastanku s pedagoginjom škole. Učenici će također biti pravovremeno obaviješteni o terminima završnih sjednica.

Ad 3) Pedagoginja je podsjetila sve nastavnike na primjenu Pravilnika o načinu praćenja i vrednovanja učenika:

* Ocjene se zaključuju na zadnjem satu, javno u razrednom odjelu.
* Zaključna ocjena nije aritmetička sredina već se prati napredak učenika.

Ad 4) Ravnateljica je izvijestila Nastavničko vijeće o statusu projekta RCKTU:

* Građevinski radovi su u zaostatku dva tjedna zbog početnih radova na izgradnji sportske dvorane. Građevinski radovi bi trebali biti gotovi sredinom srpnja.
* U tijeku je nabava kuhinje za ugostiteljski kabinet.
* Slijede nabave informatičke opreme, školskog namještaja i sitnog inventara.
* Studijska putovanja se provode prema planu.
* Verificirano je 9 od 10 programa za stručno usavršavanje od strane ministarstva.
* Predani su kurikulumi za upis novih programa za zanimanje pomoćni ugostitelj i tehničar za ugostiteljstvo.

Ad 5) Voditelj smjene obavještava Nastavničko vijeće da će se u srijedu 10.05.2023 godine nastava održavati prema rasporedu od petka zbog manjka sati. Zatim ravnateljica navodi predstojeće aktivnosti:

* 12. 05. 2023- manifestacija Mali gastro.
* 17. 05. 2023- piknik u dvorcu Bračak.
* 10. - 13. 07. 2023- upisi u prvi razred.
* 14. 07. 2023- posljednja sjednica Nastavničkog vijeća prije godišnjih odmora.

Ispitna koordinatorica za ispite državne mature obavještava Nastavničko vijeće da svi nastavnici koji će sudjelovati u provedbi ispita državne mature trebaju potpisati Izjave o tajnosti i Izjave o srodnosti. Na kraju sjednice je psihologinja škole podsjetila na rokove pisanja bilješki o prilagodbi za učenike s teškoćama za svibanj i lipanj:

* 25. 05. 2023 – za učenike završnih razreda.
* 15. 06. 2023 – za sve ostale učenike.

Sjednica Nastavničkog vijeća završila je u 13:15 sati.

Zapisničar:

Tihana Hrastinski Borčić prof.